13. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 60267/1693 της 25 Σεπτ./2 Οκτ.  1961 (ΦΕΚ Β΄ 348) Περί υπαγωγής εις την ασφάλισιν του Ι.Κ.Α. Οικονομικώς ασθενών αυτοτελώς εργαζομένων επιτηδευματιών στερουμένων επαγγελματικής στέγης. Έχοντες υπ’ όψει: 1.Τας διατάξεις της παρ. 3 του άρθρ. 2 του Α.Ν. 1846/51 «περί Κοινωνικών Ασφαλίσεων». 2.Τας διατάξεις του δια της υπ’ αριθ. 28899/ Ι.297/28.7.60 αποφάσεως ημών εγκριθέντος Κανονισμού «περί τρόπου ασφαλίσεως εις το Ι.Κ.Α. των αυτοτελώς εργαζομένων και ενίων κατηγοριών προσώπων εκ των παρεχόντων εργασίαν προς μη σταθερόν εργοδότην ή προς πλείονας εργοδότας. 3.Απόφασιν του Δ. Συμβουλίου του Ιδρύματος Κοινωνικών Ασφαλίσεων ληφθείσαν κατά την υπ’ αριθ. 20 της 11.7.61 συνεδρίασιν αυτού και υποβληθείσαν ημίν δια της υπ’ αριθ. 6393/Ψ.α.α./ 12/8/61 αναφοράς του Ιδρύματος, αποφασίζομεν: Την συμφώνως προς την ανωτέρω απόφασιν του Δ.Σ. του Ιδρύματος Κοινωνικών Ασφαλίσεων υπαγωγήν εις την ασφάλισιν του Ιδρύματος δι’ άπαντας τους Κλάδους ταύτης, των οικοδομικώς ασθενών, αυτοτελώς εργαζομένων επιτηδευματιών των στερουμένων επαγγελματικής στέγης. Η παρούσα δημοσιευθήτω δια της Εφημερίδος της Κυβερνήσεως. 